На основу Закона о стечају („Службени гласник РС“, број 104/2009, 99/2011- др. Закон, 71/2012- одлука УС,  83/2014,  113/2017, 44/2018 и 95/2018) и Националног стандарда број 5 о начину и поступку уновчења имовине стечајног дужника („Службени гласник РС“, број 62/2018),стечајни управник:  
 ZRNO PROMET DOO BEOGRAD у стечају, Јужни булевар 1, Београд

ОБЈАВЉУЈЕ

ПОЗИВ ЗА ЈАВНО ПРИКУПЉАЊЕ ПОНУДА

за вршење услуга процене ликвидационе вредности стечајног дужника као правног лица и имовине стечајног дужника. 
Најважнију имовину чине:  
1. Непокретности над којима  су успостављене хипотеке разлучних поверилаца: 
Девет објеката укупне површине 4.912 м2, сви на КП 1936/2 КО Падина, Саве Ковачевића бб Падина, Општина Ковачица и  земљиште у власништву стечајног дужника површине 5 хектара на истој адреси. 
2. Бензинска пумпа у кругу предузећа; 
3. Опрема и канцеларијски материјал; 
4. Потраживања од дужника стечајног дужника; 
Напомене: 
1. Поверилачко рочиште  заказано је за 11.04.2022.године,  на којем ће се евентуално одлучити о банкротству и на коме ће бити  изабрани поверилачки органи.     
Затворене понуде доставити најкасније до 18.04.2022.године на адресу стечајног управника Ђорђа Зечевића, Београд, Јужни Булевар 1, са назнаком ПОНУДА — пружање услуга процене вредности имовине  ZRNO PROMET d.o.o. Београд.
Понуда треба да садржи: квалификације и референце понуђача, рок у коме ће процена бити урађена,  цену са  ПДВ-ом и  роковима  плаћања услуге процене. 
Отварање понуда извршиће стечајни управник дана 20.04.2022.године  у 10,00 часова у седишту стечајног дужника, Ул.Јужни булевар 1/2 у присуству понуђача.  Понуђачи који не присуствују отварању понуда немају право на приговор резултата и текста Записника о отварању понуда. 
Избор најповољнијег понуђача извршиће Одбор поверилаца у року не дужем од 8 дана од пријема Записника стечајног управника о резултату доспелих понуда. У случају да Одбор не одлучи у том року стечајни управник ће самостално изабрати и прогласити најповољнијег понуђача. 
2. У овом стечају рок за подношење Плана реорганизације истиче 10.06.2022.године након чега се може очекивати решење стечајног судије о банкротству, уколико не буде поднет ниједан План реорганизације,  када се стичу услови за почетак процеса уновчења стечајне масе. Водећи рачуна о начелу хитности Закона о стечају и права разлучних поверилаца да траже укидање мера обезбеђења за случај кашњења у уновчењу као и обавезе стечајног управника  да повериоце намири што раније и у што већем износу, овим урањеним активностима омогућићемо ефикасније вођење стечаја.
Заинтерсовани понуђачи могу тражити детаљне информације о  предмету  процене на        e-mail стечајног управника: rblserbia@gmail.com, или телефоне:  063/240-473; 011/2436-674; 
